Луиз Фелипе Сколари: Уругвай энди Ўзбекистон учун Иорданиядан реванш олади - www.Voydod.net\nЛуиз Фелипе Сколари: Уругвай энди Ўзбекистон учун Иорданиядан реванш олади\n2009 йилнинг 9 июнь куни «Бунёдкор» билан 1,5 йиллик шартнома имзолаб, дунё футболида ўзига хосшов-шув кўтарган Луиз Фелипе Сколари айни пайт Бразилия терма жамоасини ЖЧ-2014га тайёрламоқда.\nТабиийки, ўз халқи олдида бўлиб ўтадиган мундиал мутахассис зиммасига каттагинамасъулият юклайди. «Пентакампеонлар»ни қабул қилиб олишдан аввал Сколари маҳаллий «Палмейрас» клубида ҳаммаълум муддат ишлади. Аммо қониқарсиз натижалар сабаб жамоа раҳбарияти мураббийни истеъфога чиқарди.«Палмейрас» 24та ўйинда бор-йўғи 20 очко тўплаб, турнир жадвалининг охирги ўринларидан жой олди. Шундайбўлсада, «Сержант» узоқ вақт ишсиз қолмади. «Пахмоқ қизнинг бахти», дегандек, унга бир йўла Бразилия термажамоаси бош мураббийи лавозими топширилди. Аввалига маҳаллий матбуот ва мухлислар мутахассисга ишончбилдиришмади. Лекин натижалар ижобий чиқа бошлагач, Сколарига кўникишди. Айниқса, Конфедерацияларкубоги-2013даги ғалаба Луизга яхшигина «очко» олиб келди. Куни кеча 2002 йили дунёнинг энг яхши мураббийисифатида эътироф этилган мутахассис билан телефон орқали боғланиб, эксклюзив интервью олдик.\n- Жаноб Сколари, суҳбатимиз аввалида Ўзбекистон миллий жамоаси ҳақида гаплашсак. Аввалгисуҳбатимизда бош жамоамизнинг ЖЧ-2014 финал босқичига чиқишига ишонч билдиргандингиз. Бироқ...\n- Аввало, серқуёш Ўзбекистон халқига соғинчли саломимни йўллайман. Бу юрт мен учун бегона эмас. Бирйил давомида шу давлатда яшадим, озми-кўп урф-одатларига амал қилдим, яхши кунларида меҳмон бўлдим. Шундайэкан, Ўзбекистон терма жамоаси тақдирига қандай бефарқ қарашим мумкин? Албатта, интернет орқали гуруҳбосқичининг ҳар бир турида қайд этилган натижаларни кузатиб, таҳлил қилиб бордим. Ҳа, аввалги интервьюмдашахсан ўзим Ўзбекистон делегациясини аэропортга чиқиб кутиб олишимни айтгандим. Афсуски, бу истагим амалгаошмайдиган бўлди. Очиғини айтаман, жамоангизни ЖЧ финал босқичига чиқишига 200 фоиз ишонгандим. Зеро, гуруҳдаюзага келган вазият шу сўзларни қатъий айтишимга замин яратганди. Қандай қилиб қулай имконият бой берилди,ҳайронман... Боз устига, 14 очко тўплаб, фақат тўплар нисбатига кўрагина мундиал чиптасидан маҳрум бўлиш... Бужуда аламли ҳолат.\n- Муваффақиятсизликда кўпчилик бош мураббий МиржалолҚосимовни айблаяпти. Тўғри, сиз океан ортидасиз, аммо Қосимовнинг имкониятлари ва иш услубидан яхшихабардорсиз. Бу борада шахсий фикрингиз қандай?\n- Биласизми, натижа чиқмагач, ҳамишамураббийни айблашади. Аслида муваффақиятсизлик замирида бошқа омиллар ҳам бўлади. Кўп йиллик фаолиятимдавомида бу каби ҳолатларга кўп бора дуч келдим. Баъзида клуб раҳбарлари керакли шароитларни яратибберишмайди, аммо натижа талаб қилишади. Ҳеч қачон бошдан баланд сакраб бўлмайди-ку, ахир. Жамоа ғалабақозонса, футболчиларни кўкка кўтаришади. Мураббий эса бир четда қолиб кетади. Мен Жалолни жуда яхши биламан.Ёш, истеъдодли йигит. Қийин вазиятда уни қўллаб-қувватлаш керак. Ёш мураббийлар бундай пайт танқидларникўтаролмай, «синиб» қолишлари мумкин. Ўйлайманки, ЖЧ-2014 саралаш ўйинлари Қосимов учун яхшигина мактаб бўлди.Шу ўринда шахсий фикримни билдираман. Таомнинг ширин чиқиши масаллиққа боғлиқ. Гўштли таом ҳамиша мазалибўлади. Бу бироз қўпол ўхшатиш, аммо ҳозирги мавзуга мос келади. «Бунёдкор»да ишлаган пайтим маҳаллийфутболчилар масаласида қийинчиликларга дуч келардик. Юқори савиядаги ўйинчилар бармоқ билан санарли эди.Эҳтимол, ҳозир ҳам шундай ҳолатдир... Аслида мураббий номзодлар кўплигидан довдираб қолиши лозим. Назаримда,Ўзбекистон клублари, хусусан, миллий терма жамоасида шундай камчилик бор. Бунинг юзага келмаслиги учунболалар футбол мактаблари бўлмоғи лозим. 3-4та мактаб билан иш битмайди. Мактаблар кўп бўлиши ва улар орасидакучли рақобат юзага келиши шарт. Шу мактабларда тарбия олган футболчилар олий лига клублари сафинитўлдиришади. Клублар кучли бўлса, мамлакат термаси ҳам шунга монанд ривожланади. Сизларда футбол пирамидасияхши ишламаяпти, чоғи...\n- Энди Ўзбекистон терма жамоасига хориждан мураббий чақиришҳақида гапириляпти. Хорижлик мутахассис сифатида бунга қандай қарайсиз?\n- Хорижликмураббий сеҳргар эмаски, йўқдан бор қила олса? Юқорида айтдим, масаллиққа қараб таом тайёрланади. Хорижликмутахассис аввал қаерга бораётганини ўрганиб чиқади. Ҳозирги шароитда Ўзбекистон жамоасида маҳаллий ёкирусийзабон мутахассиснинг ишлагани фойдалироқ, менимча. Хорижлик мураббий ҳеч қачон ўзи ўйлаётган нарсанифутболчиларга юз фоиз тушунтиролмайди. Бунга тил муаммоси йўл қўймайди. Ўзим Тошкентда ишлаган пайт худдишундай муаммога дуч келганман. Таржимон ҳеч қачон сиз ўйлаётган нарса, ҳис-ҳаяжонларингизни ўйинчиларгаетказолмайди. Кейин менталитет тушунчаси бор. Мураббийда футболчиларни танлаш имкониятлари кўп бўлмас экан,ким ишлашининг фарқи йўқ. Бугунги кунда ўзбек футболига нима етишмаяпти? Биринчи галда, футбол рекламасийўқ. Нега европалик агентлар Ўзбекистон чемпионатини кузатишмайди? Чунки уларда тасаввур ва маълумот йўқ.Қачон миллий жамоа ЖЧда иштирок этса, ўшандагина бутун дунё Ўзбекистон футболи ҳақида тасаввурга эга бўлади.Мамлакатингиз ўсмир ва ёшлар жамоаларининг мунтазам кичик мундиалларда қатнашаётганидан хабарим бор. Лекинмиллий жамоа ЖЧга чиқмагунча, олдинга силжиш қийин. Япония, Ж. Корея, Австралия терма жамоалари мунтазам ЖЧдақатнашаётгани учун шу давлат футболчиларини Европанинг кучли клубларида кўряпмиз. Дунё тан олишини кутишэмас, шунга ҳаракат қилиш керак.\n- Мана, ЖЧ-2014га йўлланма олган аксарият жамоаларнингноми маълум бўлди. Хулосаларингиз қандай?\n- Кўпчиликнинг диққат-эътибори Европагақаратилгани бор гап. Бу қитъадан бугунги кунда ҳақиқатан ҳам, кучли бўлган терма жамоалар ЖЧгатўғридан-тўғри йўлланма олишди. «Плей-офф»да ўйнайдиган жуфтликлар ҳам муносиб. Ўз қитъамизда эса, Уругвайтерма жамоасининг тўртталикка киролмагани бироз ҳайратлантирди. Бу ерда Ўзбекистон ва Ж. Корея ҳолатикузатилди. Эквадор тўплар нисбатига кўра, Бразилия чиптасини қўлга киритди. Уругвай эса «плей-офф»даўйнайди. Ўйлайманки, Суарес жамоадошлари энди Ўзбекистон учун Иорданиядан реванш олишади.\n- «Бунёдкор»дан кетганингиздан сўнг «Палмейрас»да маълум муддат ишладингиз. ЛекинСан-Паулу клубида узоқ вақт қолмадингиз. Бунга нима сабаб бўлди?\n- «Палмейрас»раҳбарияти билан баъзи масалаларда фикримиз бир жойдан чиқмади. Келишмовчиликлар юзага келди. Таркибникучайтириш учун кўзга кўринган футболчиларни харид қилиш лозимлигини айтдим. Бироқ раҳбарият бу сўровниқабул қилмади. Мавжуд таркиб эса кучли жамоаларга қарши ўйинларга дош беролмади...\n-Бу орада сизни Бразилия термаси жамоасига таклиф қилишди...\n- Ўзи «Бунёдкор»да ишлабюрган кезлар ҳам бир-икки қўнғироқ бўлиб, Бразилия термасида ишлашга чақиришганди. Ўша пайт бу чорловниқабул қилолмасдим. Мана, тақдир экан, ҳозир дунёнинг энг кучли жамоаларидан бирига мураббийликқиляпман.\n- Бразилияда бўлажак футбол форумига тайёргарлик қандай кетмоқда?«Пентакампеонлар»ни қабул қилиб олган илк кунларингизда сизга нисбатан танқидлар янграганди. Бу нарсаларўтиб кетдими?\n-Ўртоқлик учрашувларидаги ишончли ғалабаларимиз, энг муҳими,Конфедерациялар кубогидаги муваффақиятли иштирокимиз танқидларга муносиб жавоб бўлди. Ҳал қилувчиучрашувда жаҳон чемпиони - Испанияни 3:0 ҳисобида мағлуб этдик. Қандайдир бир ой ичида жаҳон чемпионлариҳисобланган - Франция, Италия, Уругвай ва Испания жамоаларини мағлубиятга учратдик. Ғалабаларимиз билантаҳлилчилар, мухлислар ва матбуотга муносиб жавоб бердик, деб ўйлайман. Лекин қиладиган ишларимиз ваисботлайдиган нарсаларимиз ҳали кўп. Бу шунчаки, нурли йўлимизнинг бошланиши. Стадионда «Чемпионларқайтишяпти», деган сўзларни эшитганимда, баданимда чумоли юриб кетгандек бўлди. Бу каби сўзларнинг маҳаллийтрибуналарда янграши жуда ёқимли.\n- Демак, танқидларга дош бера олдингиз...\n- Биласизми, маҳаллий матбуот ўзига ёққан мураббийни олиб келишни истаганди. Бу ердаманфаатлар тўқнашуви ҳам бўлди. Қўйиб берсангиз, нималарни ёзишмайди. Таркибга янги футболчиларни жалбэтганимда, чунонам танқид қилишди. Кейин ўзгаришлар ўз фойдасини бера бошлагач, жимиб қолишди. ЁрдамчимМуртоза билан катта ҳажмдаги ишларни амалга оширяпмиз. Оскар, Неймар сингари ёшлардан умидим катта. Ўйинданўйинга ўзгаришлар кўзга ташланмоқда. Аммо кўнглим ҳали юз фоиз тўқ эмас. Ўйинимизни янада кучайтиришимизкерак.\n- Бразилия терма жамоаси олдига чемпионлик вазифаси қўйилишитабиий. Ҳозирги таркиб билан буни уддалаш мумкинми?\n- Албатта. Конфедерацияларкубогидаги иштирокимиз орқали чемпионлик учун кураша олишимизни исботладик. Энди ҳамма нарса ўша пайтдажамоанинг қандай ҳолатда бўлиши, ЖЧга жароҳатларсиз етиб боришга боғлиқ. Бугунги кундаги жамоанингҳолатидан қониқяпман. Умид қиламанки, мундиал арафасида ҳам бизда муаммолар туғилмайди.\n- Умуман, бўлажак жаҳон чемпионатидан нималар кутяпсиз?\n- ЖЧ-2014 Бразилиятарихида унутилмас воқейлик сифатида қолиши керак. Бунинг учун ўз мухлисларимиз кўз ўнгида ғолиб чиқишимизшарт. Шундай мураккаб вазиятда масъулиятли вазифани менга топширишган экан, ишончни оқлашга астойдилҳаракат қиламан. Юртимизда сўнгги бор жаҳон чемпионати ўтган асрнинг 50-йили бўлганди. Орадан шунча йил ўтиб,Бразилияга яна катта футбол қайтмоқда. Уни муносиб қарши олишимиз шарт. Ҳар доимгидек, Европа ва Африкақитъаси жамоалари ҳам совринли ўринлар учун кураш олиб боришса керак. Шунингдек, Ж. Америка жамоалари ҳамқараб туришмайди. Ҳа, меҳмондўстликни бир четга суриб қўямиз (кулади).\n- ЖанобСколари, суҳбатимиз охирида «Бунёдкор»даги фаолиятингизни бир ёдга олсак...\n-Ўзбекистонда ўтган бир йиллик фаолиятим бутун умрга татигулик таассуротларни қолдирган. 2009 йилнинг июньойида Тошкентга борганман. Ўзбекистондаги дебютим омадли чиқди. Илк ўйинда «Насаф»ни мағлубиятгаучратгандик. Лекин мамлакат кубоги финалида мағлубиятга учраганмиз. Сентябрь ойида ОЧЛнинг чорак финалидаКореянинг «Поханг Стилерс» клубига имкониятни бой бериб, мусобақани тарк этгандик. Ўшанда турнирда ғолибчиқиш орқали Клублар ўртасидаги жаҳон чемпионатида қатнашишни ўз олдимизга мақсад қилиб қўйгандик,аслида...\n- Саволларимизга батафсил жавоб берганингиз учун миннатдорчиликбилдирамиз. Шунингдек, яқинлашиб келаётган таваллуд айёмингиз билан табриклаймиз... - Сизларга ҳам раҳмат. Афсуски, Ўзбекистон терма жамоасини кутиб олиш насиб қилмаган экан. Аммо ўйлайманки,катта футбол байрамида юртингиздан албатта, вакил бўлади. Кимни назарда тутаётганим аниқ. Ҳа, рефери Эрматов.Умид қиламанки, у ЖЧ ўйинларини бошқарадиган ҳакамлар қаторидан жой олади. Камолиддин АЛИМОВ ва Миродилла АЛИМБОЕВ суҳбатлашишди Манба: InterFutbolгазетаси


Крипто-активлар айланмаси соҳасидаги қизиқарли тарихий воқеалар!\n12 Январ 2022 169\nБиткоин тарихи 2008 йилда “bitcoin.org” домени рўйхатдан ўтказилганидан бошланади, “Сатоши Никамото” тахаллуси остида маълум бир ишлаб чиқувчи (ёки ишлаб чиқувчилар гуруҳи) “Bitcoin: A Peer-to-Peer Electronic Cash System” (биткоин: марказлашмаган электрон пул тизими) мақоласини нашр этди.\nМақолада марказлашмаган рақамли валюта тушунчаси ягона администраторга эга бўлмаган, лекин айни пайтда ҳар бир иштирокчи ўзининг рақамли маълумотлар манбаига (масалан: шахсий компьютерда) сақлайдиган оммавий транзакциялар журнали билан ифодаланган.\n2009 йил 3 январда биринчи блок яратилди ва биринчи 50-дона биткоин ўз эгасини топди.\nБиткоинларни ўтказиш бўйича биринчи транзакция 2009 йил 12 январда, Сатоши Накамото томонидан Хал Финнг (таниқли криптограф, кодер) манзилига 10-дона биткоин юборганида бўлиб ўтди.\n2009 йилда крипто-активлар майнинги фаолияти бошланди (турли криптовалюталарда янги бирликлар ва комиссия йиғимлари форматида мукофот олиш имконини берадиган тақсимлаш платформасини таъминлаш ва янги блоклар яратиш бўйича фаолият). Шу билан бирга, ўша вақтда биткоин ҳеч қаерда сотилмаган ва умуман крипто-активларни сотиб олиш/сотиш ва бошқариш учун платформалар мавжуд эмас эди (масалан: крипто-биржа, алмаштириш шоҳобчалари ва бошқалар). Aслида, 2009-2010 йиллар давомида, биткоин нархи 0,0025-1 доллар атрофида ўзгариб турди.\n2010 йилнинг энг қизиқ воқеаси – америкалик Ласло Ханеч 10 000-дона биткоинга иккита пицца сотиб олгани бўлди.\nОхирги янгиланиш: 25 Май 2022, 08:10


Карим Баҳриев. Ошкоралик машаққати (1990) - www.ziyouz.uz\nБош саҳифа МатбуотҚайта қуриш даври матбуотиКарим Баҳриев. Ошкоралик машаққати (1990)\nЖумҳуриятимизда, шубҳасиз инқилобий ўзгаришлар кечмоқда. Бу жараённинг қизиқлиги шундаки, биз — оддий деҳқондан ҳукумат бошлиғигача — энди ўрганаяпмиз. Ўзингиз ўйланг, гунг одамга бирдан: «Сенинг тилинг бор, гапир!» дейишса, қай аҳволга тушади?!\nБугун, менимча, энг муҳими хотиржам фикрламоқ, оқил ҳаракат қилмоқдир. Жанжаллар қилдик, бақириб-чақириб кўрдик. Чунки эзилган, хўрланган ўзбек халқи ҳам ўзининг борлигини, уни ортиқ оёқ ости қилишга йўл қўймаслигини билдириб қўйди. Аммо энди нолиш, гинахонлик етар, ишлаш керак..\nЖамиятда шундай аҳвол юзага келди: ҳамма гапдон. Агар ҳамма баравар қичқирса, бу шовқинда ҳеч ким бир-бирини эшитмайди. Ҳатто ҳамма ҳақиқатни айтиб қичқираётган бўлса ҳам.\nЖумҳуриятимизда кейинги кунларда кинорежиссёр Элёр Эшмуҳамедовнинг «Меҳр-муҳаббат ва алам билан» телевизион бадиий фильми ҳақида турли-туман фикрлар айтилмоқда. «Бу — сотқиннинг иши!», «Бизни бутун Иттифоқда шарманда қилишди», «Нега Москвадан кўрсатишади?» — ана шундай гина-кудуратлар. Агар мен ҳам шу фикрда бўлганимда, ушбу мақолани ёзиб, шундай ҳам улкан қўшинга қўшилиб ўтирмасдим.\nБир нарсага ишончим комил — агар фильмни Тошкентдан кўрсатишганда, ўша кишилар: «Нега уни Москвадан кўрсатишмади, ўзимиз билиб, ўз ёғимизга қорилиб ётаверамизми?!» — деган бўлишарди, Бизда негадир бир-бирини айблашлар яна авжига чиқмоқда, миллий ғурур ўрнига миллий жиззакилик пайдо бўлаётир. «Фалончи — сотқин, халқ душмани!» — деган гапнинг замирида «Мен эса халқнинг дўстиман, менсиз халққа қийин…» — деган фикрнинг ҳам қулоғи кўриниб турибди.\nФильмда жумҳуриятимизда турғунлик йилларида авж олган порахўрлик, қаллоблик вазияти очиб берилган. Тўғри, унда юзаки талқинлар, бўрттиришлар, рамзий саҳналарга хос мавҳумликлар бор, аммо бу ҳар қандай ижодий жараёнда бўлганидай, изланиш машаққатларидан келиб чиққан сакталиклардир.\nПорахўрлик жамиятимизнинг ярамас иллати, аввал ёзганимдай, «бизда порахўрлар бошқа жумҳуриятлардагидан куп эмас, яъни бошқа жумҳуриятларда порахўрлар биздагидан кам эмас. Аммо бу бизда порахўрлик йўқ, дегани эмас-ку.\nАлбатта, порахўрликнинг миллати бўлмайди. Порахўрлик — ўзбекларнинг одати, деган туҳматни тўқиганларни фош қилиш керак. Чурбанов рус бўлгани учун пора олмагани каби, Усмонхўжаев ўзбек бўлгани учун порахўр эмас. Бу — шубҳасиз. Эҳтимол, Чаушеску дунёда ўзбек борлигини билмас эди, аммо пора олишни биларди.\nАммо биз Ўзбекистонда порахўрлик борлигини, бугунги ғала-ғовурда очиқчасига айтишимиз ҳам керак.\n«Меҳр-муҳаббат ва алам билан» фильмида сочлари бизникидай қора, кўзлари ўткир порахўрлар бор, аммо уларга қарши курашганлар — собиқ райком котиби, ўқитувчи Нуриев, журналист Мурод, иккиланишлардан сўнг курашчига айланган милиция ходими Болтаевлар ҳам ўзбеклар-ку! Фильм эски ҳужжатли кадрлар ёрдамида бир ёнда қаҳратонда изиллаб чигит излаётган болаларни, бошқа томонда — кўксига навбатдаги юлдузни тақаётган сохта «қаҳрамон»ларни ҳам кўрсатади. Ёдингиздадир, қаллобликни англаб етган Нуриев адолат излаб Москвага боради: «Менинг халқимни қутқаринглар, унинг фахри бўлган пахта энди офатга, халқнинг қотилига айланди, деб айтаман» дейди. Тўғри, ўшанда Москванинг қулоғи ҳам том битган эди, деҳқоннинг пешона тери билан топилган пулидан тиқин ясаб тиқиб қўйилган эди у қулоққа.\nБизда кўп фожиаларга сабаб бўлаётган бир ақида бор: «Лўлидан ботир чиқса, ўз капасига ўт қўяди!». Шундай қилиб, мен Ургутда туғилганим учун ҳали Ургутнинг муаммоларини ёзганим йўқ. Яқинда телеоператорлар билан фильм олишга борсак, райком котиби «Ука, ўзингиз шу ерликсиз, бизга ёрдам бериш ўрнига, этагимизни очиб Ўзбекистонга шарманда қилсангиз яхши бўладими?» — деди. Гўё менннг ёрдамим — уларнинг этагини ёпишдан иборат. Йўқ, ахир. Ургутликлар ҳам меҳнаткаш халқ, яхшироқ яшаши керак. Қашқадарёлик журналист, дўстим шаҳрисабзлик қизнинг иффатига теккан саккиз кишининг қилмиши ҳақида очерк ёзганда, қанча юртдошлари: «Юзимизни ерга қаратдинг!» — деб гина қилишди. Аввало очеркка мавзу бўлган ишдан юзлари ерга қараса, тўғри эмасми?!\nБиз Элёр Эшмуҳамедовнинг фильмига қайғургандан кўра, ундан дурустроқ бир режиссёримиз йўқлигидан кўпроқ куюнсак, тўғри бўларди.\nТурғунлик даври ўзбек халқи турмушида оғир асоратлар қолдирди. Рақамларга мурожаат қилайлик. Жон бошига тўғри келадиган даромад миқдори бўйича 1988 йил Ўэбекистонда аҳолининг 44,7 фоизи 75 сўмдан кам даромад қилади, яъни биздаги қашшоқлик СССРдаги ўртача миқдордан (12.6 фоиз) қарийб тўрт баробар кўпдир. Литвада эса бор-йўғи 3,6 фоиз. Украинада — 8.1 фоиз киши шундай кам даромад қилади. «Бойлар»-чи? Эстонияда аҳолининг 33,5 фоизи 200 сўмдан зиёд даромад қилади, Ўзбекистонда эса — 2,8 фоиз! Бу Иттифоқ кўрсаткичидан ҳам олти баробар кам. Бу «2.8 фоиз»нинг аксари ҳам шаҳарда яшайди. Иқтисодий табақаланиш адолатсизликни туғдиради.\nБиз яна ҳақиқатан айтадиган бўлсак, фильмдан бошқа, зарур дардлар кўп — иқтисодий мустақиллик, инсон ҳуқуқлари эркинлиги, сиёсий ҳурфикрлилик… Бу муаммолар иқтидорни, билимни талаб қилади. Кимнидир «сотқинлик»да айблаш учун эса унчалик ақл шарт эмас.\nАлбатта, «Меҳр-муҳаббат ва алам билан» фильмининг менга ёқмаган қирралари ҳам бор. Бу — унинг бадиий томонидир. Менга Элёр Эшмуҳамедовнинг «Нафосат» фильми ҳаммасидан кўпроқ маъқул бўлганди. Ижодкор фильмдан фильмга «долзарблашиб» бораётир, газета-журналларбоп, муаммоларга боғланиб қолмоқда.\nАхтараверсак топамиз, албатта! Шу ҳақдаги шеъримни «Шаккоклик» деб атадим.\nЧилвир сочларингни кўлим топади,\nЛабингни қонталаш тилим топади.\nСевгилим, оёғим толди ахтариб,\nЭнди изларингни йўлим топади.\nСен бировга зорсан, мен ҳам сенга зор,\nКўзларим топмаса, дилим топади.\nҲамма бир-бирини ахтарар, топмас.\nҲаммамизни излаб Ўлим топади…\n“Ёш ленинчи” газетаси, 1990 йил, 16 январь\n← Аввалги Аввалги Алиназар Эгамназаров. Истиқлолчилар қатл этилган жой (1994)\nКейинги → Кейинги: Озод Шарафиддинов. Довондаги ўйлар


ДОНИШМАНДЛАР АКАДЕМИЯСИ - Ўзбекистон овози газетаси\nёки Хўжаилмкони қишлоғи тарихи ҳақида\nКитоб шаҳридан кунчиқар томондаги тоғ қишлоғи — Хўжаилмконига етиб келганимизда қуёш айни қиздираётган пайт эди. Тонгда тушган ёмғир томчилари дарахтлар, майсалар баргида товланади. Тоғ чўққилари узра оппоқ булутлар парвоз қилади.\nТепалик ёнбошида, олдидан бир тегирмон сув оқиб турган чинорга кўзимиз тушади. Мутахассислар унинг 1200 ёшга кирганлигини аниқлашган. Бироз юргач, устини тим ёпиб турган улкан сағана олдидан чиқамиз. Қора мармартош билан ўралган, эни 12 метрлик хилхона ҳамиша зиёратчилар билан гавжум.\n— Қишлоғимиз тарихи энди-энди ўрганиляпти, — дейди оқсоқол Мирсаид Мансуров. — Очиғи, узоқ йиллар ушбу сағана-мақбара қаровсиз ётди. Ҳукуматимизга раҳмат, ота-боболаримиз асраб-авайлаб келган тарихий қадамжони таъмирлаш ва обод қилиш, ён-атрофини кўкаламзорлаштириш учун катта маблағ ажратди. Қишлоқ аҳли ҳам ҳашарда қатнашяпти. Янги йўллар қурилди, манзарали дарахт кўчатлари экилиб, мўъжазгина боғ барпо этилди.\nҚишлоқнинг Хўжаилмкони деб номланишида рамзий маъно бор. Чунки қадимда Амканак, Имкана, Хўжаимкана, Хўжақишлоқ номлари билан аталган бу қишлоқ доимо улуғ зотлар, юксак ақл-идрок соҳиблари, илм-маърифат намояндалари маскани бўлган.\nТаниқли олим, тарих фанлари доктори, профессор Убайдулла Уватовнинг мазкур қишлоқ тарихига бағишланган китобида «Хўжаилмкони ўз даврининг машҳур илм-фан академияси бўлиб, унда аҳли донишлар жам бўлишган», дея ёзади. Шундан бўлса керак, қадимий сағанага қайси улуғ зот дафн этилгани тадқиқотчиларни қизиқтириб келаётганди. Фақат 2013 йилда ўтказилган илмий-амалий конференцияда бу жумбоқ ўз ечимини топди.\n— Хожа Баҳоуддин Нақшбанд юбилейига бағишлаб нашр этилган «Дурдона» китобида аждодлари пайғамбаримизга бориб тақаладиган 39 нафар пиру-комилнинг рўйхати берилган. Унда Муҳаммад Дарвеш ва Хожаги Имканагийнинг ҳам номлари келтирилган, — дейди журналист Салоҳиддин Исомиддинов. — Муҳаммад Дарвешнинг отаси Термиз саидларидан бўлган. Бу зот тасаввуфга оид бир қанча китоблар ёзиб қолдирган. Унинг ўғли мавлоно Абулбоқи Хожа Имканагий эса қишлоғимиздаги шу қабрга дафн этилган.\nТадқиқотлар натижасида у зотнинг 90 йил умр кўргани ва 1601-1602 йилларда вафот этгани аниқланган. Дастлабки сабоқни отасидан олиб, кейинчалик Самарқанддаги мадрасада таҳсил кўрган. Нақшбандий тариқатини жаҳонга ёйишга муносиб ҳисса қўшган аллома ўз замонасининг «Қутблар қутби» дея улуғланган. Унинг таълимоти шогирдлари орқали ҳатто Ҳиндистонда ҳам довруғ қозонган.\nМавлоно нафақат диний, балки ўз даврининг дунёвий илмларини ҳам чуқур эгаллаган. Масалан, Хожа Имканагий раҳбарлигида ер ости сувларини йиғиш ва уларни ер юзасига чиқариш учун қурилган қадимги мураккаб сув иншооти — коризлар барпо этилган. Шу орқали қишлоққа сув келтирилган.\nЭътиборлиси шундаки, бир неча асрлар аввал қурилган 13 кориз ҳали-ҳамон ишлаб турибди. Бу ноёб иншоотлар ҳалигача ўз тадқиқотчиларини кутмоқда.\nШунингдек, мавлоно мадраса қурдириб, йиллар мобайнида толиби-илмларга ҳам диний, ҳам дунёвий фанлардан сабоқ берган. Афсуски, мустабид тузум даврида мадраса вайронага айлантирилди. Ҳозирги кунгача фақат битта хонақоҳ сақланиб қолган, холос.\nСағанадан анча нарида, тепаликнинг устида қурилган ноёб обидага яқин келамиз. Манбаларда бу иншоот ҳазратнинг ўғиллари мавлоно Абул Қосим томонидан 1601-1602 йилларда қурдирилгани ёзиб қолдирилган. Бинонинг узунлиги 24 метр, эни 20 метрдан ортиқ. Томи гумбазли.\nБу тарихий масканга баҳорнинг илк кунларида келганимизда таъмирлаш ишлари бошланган эди. Бугун реконструкция жараёнининг биринчи навбати якунига етганига гувоҳ бўлдик.\nВазирлар Маҳкамасининг Қашқадарё вилоятида туризмни ривожлантириш Дастурини тасдиқлаш ҳақидаги қарорида 43 тарихий-маданий биноларни таъмирлаш, атрофини ободонлаштириш белгиланган. Улар орасида аллома Хожа Имканагий ва у зотнинг ўғиллари томонидан бунёд этилган обида ҳам бор.\nПрезидентимиз Самарқандда ўтган «Ўрта асрлар Шарқ алломалари ва мутафаккирларининг тарихий мероси, унинг замонавий цивилизация ривожидаги роли ва аҳамияти» мавзусидаги халқаро конференциянинг очилиш маросимидаги нутқида мен ёшларимизга мурожаат қилар эканман, уларга доимо биз буюк аждодларимиз билан фахрланишимиз, ғурурланишимиз керак, деб айтаман. Айни вақтда фақат ғурурланишнинг ўзи етарли эмас, келинглар, ўзимиз ҳам, худди улар каби, мана шу бебаҳо меросга ўз ҳиссамизни қўшайлик!, деб такрорлайман, дея алоҳида таъкидлаган эди.\nШу маънода Хўжаилмкони қишлоғи тарихи ва бу заминда туғилиб ўсган етук алломаларнинг ибратли ҳаёт йўли, илмий фаолияти ҳамда асарларини тадқиқ қилиш бугунги кунда тарихчи олимларимиз зиммасидаги вазифалардан биридир. Бу эса юртимиз илм-фанида янги саҳифа очилишига хизмат қилади.


Qalampir.uz - Эктор Купер: “Жаҳон чемпионати? Мен сеҳргар эмасман”\nЭктор Купер: “Жаҳон чемпионати? Мен сеҳргар эмасман”\n20:04, 06.08.2018 Спорт\nБугун мураббий Эктор Купер иштирокида матбуот анжумани бўлиб ўтди.\nБугун, 6 август куни Миллий олимпия қўмитасида Ўзбекистон терма жамоасининг янги бош мураббийи Эктор Купер иштирокида матбуот анжумани бўлиб ўтди. Анжуманда аргентиналик мутахассис журналистлар саволларига жавоб қайтарди.\nЎзбекистонда эканлигимдан хурсандман. Мени бу ерда яхши кутиб олишди. Ҳайратдаман. Бу ерга келишимда нафақат Ўзбекистон футбол ассоциацияси раҳбарияти, балки Ўзбекистон Республикаси Президентининг ҳам ўрни катта бўлди деб ўйлайман. Барчаси учун катта раҳмат.\nАввало барча билан танишиб олишим керак. Бунинг учун мамлакат чемпионати учрашувларини кузатиб борамиз. Мақсад сари барчамиз бирлашиб иш олиб боришимиз керак. Ўйин услубини футболчиларга қараб тузмайман, аксинча улар менинг ўйин услубим ва фалсафамга мослашишлари лозим бўлади.\nБунинг икки катта сабаби бор. Биринчиси 23 ёшгача бўлган мамлакат терма жамоаси Осиё чемпиони бўлди. Демак, салоҳият бор. Иккинчидан, ассоциация томонидан қўйилган вазифа мен учун жуда қизиқ кўринди.\nМен сеҳргар эмас, оддий мураббийман. Қисқа вақт ичида мўжизалар кутиб бўлмайди. Мен оптимистман. Мабодо ўз ишимни яхши бажара олмасам хайрлашаман. Бу футболда нормал ҳолат ҳисобланади. Аммо, бор кучим билан ишлашга ваъда бераман. Ишимни уддалай олишимга ишоняпман. Агар ўзимга, қолаверса, ўзбек футболчиларининг потенциалига ишонмаганимда ушбу таклифга рози бўлиб ўтирмасдим.\nТеглар:Эктор Купер Ўзбекистон\nТест синовлари бешинчи кун натижалари эълон қилиняпти\n13:53, 07.02.2019 1 955\n11:48, 07.02.2019 2 413\n16:58, 06.02.2019 12 683\n20:33, 05.02.2019 3 260\n20:08, 05.02.2019 2 053


Ерга астероид яқинлашяпти: хавотир ўринлими?\n18.01.2019 11:03 0 734\nПетербург давлат университети олимлари 2004 йили аниқланган «Апофис» астероиди Ерга қулайди деган тахминни илгари суришяпти. Рус олимларининг фаразича, бу воқеа эллик йиллардан сўнг — 2068 йилда рўй бериши эҳтимоли бор. Бу ҳақда «РИА Новости» хабар тарқатди.\nАстероиднинг ўлчами 325 метрга тенг. «Апофис» 2068 йилгача Ерга уч марта яқинлашади — 2044, 2051 ва 2060 йиллар. Аммо энг яқин келиш яна ўн йилдан сўнг рўй беради — 2029 йилнинг 13 апрелида ушбу фазовий жисм Ердан 38 минг километр узоқликдан ўтиб кетади — бу Ойгача бўлган масофадан ўн баравар яқин!\n— 2029 йилдаги яқинлашувнинг хавфи шундаки, бу астероиднинг орбитасини мутлақо ўзгартириб юбориши мумкин. Ва у кейинги қайтишида — 2068 йилда Ерга келиб урилиши эҳтимолдан холи эмас, — дейилади олимларнинг ҳисоботида.\nТаҳлил 28/11, 16:21\nХориж 25/11, 18:35\nNASA Ер ва улкан астероид тўқнашиши эҳтимолда тутилган саналарни эълон қилди\nҲодиса 26/10, 15:54\nЙирик астероид Ердан 6 млн км. узоқликда ўтиб кетди


Бош прокуратура тизимида ихтисослаштирилган прокуратура ташкил этилади — Sof.uz\nБош прокуратура тизимида ихтисослаштирилган прокуратура ташкил этилади\n28.08 11:24 362 Ўзбекистон\nАввал хабар қилганимиздек, «Бўстонлиқ туманида бошқарувнинг алоҳида тартибини жорий этиш орқали туризмни жадал ривожлантириш чора-тадбирлари тўғрисида» президент фармони қабул қилинди.\nФармонга кўра, Бўстонлиқ туманида алоҳида маъмурий-бошқарув тизими жорий қилинмоқда.\nШунингдек, фармон билан Туризмни ривожлантириш давлат қўмитаси ҳузурида юридик шахс мақомига эга бўлмаган Тоғли ва олис ҳудудларда туристик инфратузилмани ривожлантириш жамғармаси (Жамғарма) ташкил этилди.\nЖамғармага 10 миллиард сўмгача бўлган маблағлар ажратилади.\n2020 йил 1 сентябрдан бошлаб:\nШунингдек, туманда амалга ошириладиган ислоҳотларни мувофиқлаштириш мақсадида Вазирлар Маҳкамасининг таркибида Тоғли ва олис ҳудудларда туристик инфратузилмани ривожлантириш шўбаси ташкил қилинади.\nБош прокуратура тизимида Табиатни муҳофаза қилишга оид қонунчилик ижроси устидан назорат ҳамда ерлардан ноқонуний фойдаланишни бартараф этиш бўйича ихтисослаштирилган прокуратура ташкил этилади.\nВазирлар Маҳкамаси Бўстонлиқ Бош прокуратура\n21.09 17:22 442 Ўзбекистон\n21.09 11:15 1027 Ўзбекистон\n18.09 15:33 2865 Ўзбекистон


20 сентябр 2019, Тошкент вақти: 09:05\nЖиззах вилоятида банк ходимларидан тортиб ҳуқуқ-тартибот органлари ходимларигача Пахтакор туманига “Обод кишлоқ” лойиҳаси доирасидаги ишларга сафарбар қилинди.\nЖиззах вилоятидаги банк ходимларидан тортиб то ҳуқуқ-тартибот органлари хизматчиларигача “Обод кишлоқ” дастури доирасида Пахтакор туманида бораëтган қурилишларга сафарбар қилинди.\nЖиззах ҳокимиятидаги Озодлик манбасига кўра, оммавий сафарбарлик Ўзбекистон президенти Давлат маслаҳатчиси Турсунхон Худойберганов буйруғи билан амалга оширилмоқда.\nОзодлик гаплашган жиззахлик давлат хизматчилари Пахтакор туманига ўз ҳисобидан машина ёллаб, қора иш қилишга мос кийим кийиб бориш тайинлангани, келмаганлар ишдан бўшатилиши ҳақида огоҳлантирилганини айтишди.\nПахтакор тумани ҳокимлигининг Озодлик боғланган мулозими 7-8 июнь кунлари бутун вилоятдан барча бюджет ташкилотлари ходимлари Пахтакор туманига “Обод кишлоқ” лойиҳаси доирасидаги ишларга сафарбар қилинганини тасдиқлади.\nЖиззах вилояти Фавқулодда вазиятлар бошқармасининг исми сир қолиши шарти билан Озодликка гапирган ходимига кўра, 7-8 июнь кунлари вилоятдаги ҳар бир ташкилотда номига икки нафардан ходимни навбатчиликка қолдириб, бошқа ҳаммани Пахтакор туманига "ҳашар"га чиқаришга буйруқ берилган.\nЖиззах ҳокимиятидаги Озодлик манбасига кўра, оммавий сафарбарлик Ўзбекистон президенти Давлат маслаҳатчиси Турсунхон Худойберганов буйруғи билан амалга оширилган. \n"Кеча¸ 6 июнь куни Турсунхон Худойберганов бошчилигида йиғилиш бўлди. Шу йиғилишда вилоятдаги барча ташкилотларни Жиззах вилояти Пахтакор туманида "Обод қишлоқ" дастури учун оммавий ҳашарга жалб қилишга буйруқ берди", - деб билдирди ҳокимлик мулозими.\n"Ҳашарчилар"¸ уларнинг ўзларига кўра¸ "Обод қишлоқ" дастури доирасида туман марказида намунали коттежлар қурилиши, аҳоли уйлари ва шу уйларга ёндош ҳудудларни ободонлаштириш ишларига жалб этилган.\n"Тупроқ ташиш, ғишт отиш, бетон қориш, кўчаларни тозалаш, хуллас нима иш бўлса¸ шуни қиласизлар¸ дейилди. Пахтакор тумани марказидаги обод қишлоқ дастурига тушган махалла ва кўчалар ташкилотларга бўлиб берилди", - деди бу маълумотни тасдиқлаган ҳокимлик мулозими.\nПахтакор тумани ҳокимлигининг Озодлик суҳбатлашган мулозими¸ "ишчиларнинг ҳашарга кўнгилли тарзда чиқаëтгани"ни иддао қилди.\n"Бугундан 7-8 июнь оммавий ҳашар, бутун вилоят бўйича, ҳамма ташкилотларга айтилган. Ҳамма ўзлари келади, мажбурий эмас бу", - деди ҳокимлик мулозими.\nОзодлик билан суҳбатда бўлган жиззахлик бюджет ташкилотлари ходимлари эса ўз вазифаларига кирмайдиган ишларга мажбурланаётганликларидан норози эканликларини айтишди.\n“Ҳаммани Пахтакор туманида бирма-бир рўйхат асосида йўқлама қилаяпти, келмаганларга ишида муаммо бўлади¸ дейишди. Текин ишчи кучи қилиб ишлатишаяпти”, - дейди исми сир қолишини истаган жиззахлик маданият соҳаси ходими.\nЖиззахнинг Дўстлик туманидан бўлган банк ходими эса¸ ҳашарчиларга транспорт ташкил этилмагани сабаб¸ ўзи йўл кира қилиб Пахтакор туманига боришга мажбур бўлганини айтди.\n"Ҳатто обед вақти сув ва егулик ҳам беришмаяпти. Мен 30 километр йўл босиб келдим. Ҳашарга келиб кетаётганлар кўпчилиги ўзининг ёнидан йўлкира қилиб¸ обедни ҳам ўзлари амаллашяпти", - дейди банк ходими.\nПахтакор тумани Халқ таълими бўлими ишчиси Озодликка сурункали тарзда ободонлаштириш ишларига мажбурланаëтганига қарамай, ҳеч ким норозилик билдиришга ботина олмаëтганини айтади.\n"Чунки ишдан ҳайдайди. Ҳокимиятдагилар бизга текин ишчи сифатида қарашга ўрганиб қолган. "Обод қишлоқ" учун давлат пул ажратади, улар бизни текинга ишлатишади, қани адолат?", - дейди у.\nЖиззах вилоятининг Пахтакор тумани 1967 йилда чўл ҳудудда ташкил этилган.\nЖиззах вилояти расмий сайтида ёзилишича, ҳозирги кунда ушбу туманда 73 мингга яқин одам яшайди.\nПахтакор тумани ҳокимлиги мулозимининг Озодликка айтишича, “Обод қишлоқ” дастури доирасида туман аҳоли пунктлари меъморий қиёфасини тубдан янгилаш, йўл-транспорт, муҳандислик-коммуникация инфратузилмаси ҳамда ижтимоий соҳа объектларини барпо этиш кўзда тутилган.\n"Туман қиёфаси тубдан ўзгаради. Шарoф Рашидов кўчасидан ўтувчи ариқдан тортиб ҳар бир уй реконструкция қилинади. 23 та янги коттеж ҳам қурилади. Туман тиббиёт бирлашмаси қайта ремонт қилинади, 78та бино қайта таъмирланади. Бу кўламли ишларга туманда ишчи камлик қилади", - деди Пахтакор тумани ҳокимлигининг Озодлик гаплашган мулозими.\nАйни пайтда ҳокимлик мулозими бундай кенг кўламли ҳашарнинг фақат 7-8 июнь кунлари билан чекланиб қолмаслигини қўшимча қилди.\n"Ҳозирча 7-8 июнь кунлари деб айтилди. Яна куч лозим кўрилса¸ яна ўтказилиши мумкин", - деди Пахтакор тумани ҳокимлиги расмийси.\nЎзбекистон президентининг 2018 йил июнидаги фармонида ушбу дастур республика бюджети ва мақсадли жамғармалар маблағлари, маҳаллий бюджет ва унинг қўшимча маблағлари, тармоқ корхоналарининг маблағлари, халқаро молия институтлари ва хорижий давлатларнинг грант маблағлари ва бошқа ташкилотларнинг ҳомийлик хайриялари, ташаббускор тадбиркорлар маблағлари, ҳашарлар ва хайрия тадбирларини ўтказиш ҳисобидан тушадиган маблағлар ҳисобидан молияланиши таъкидланган.\nЎтган ҳафта Андижондаги барча бюджет ташкилоти ходимлари Марҳамат туманига "Обод туман" лойиҳаси бўйича ишларга сафарбар қилингани ҳақида Озодлик хабар берган эди.\nЎзбекистонда "Обод маҳалла", "Обод қишлоқ", "Обод туман" ҳукумат дастурларини амалга ошириш ва иншоотлар қуриш учун бюджет ташкилотлари ходимлари жалб этилгани ва пул йиғилгани илгари ҳам кузатилган.\nКўчаларни тозалаш ва бошқа “жамоатчилик” ишлари, жумладан, супуриш, кўча бўйи ва истироҳат боғларига гул экиш ва уларни чопиқ қилиш, ариқ ва зовурларни тозалаш Ўзбекистонда мажбурий меҳнатнинг пахта теримидан кейинги энг кенг тарқалган кўринишларидан ҳисобланади.


Инфоурок / Технология / Рабочие программы / УРОК Эгов турлари ва вазифалари\nЭгов турлари ва вазифалари\nа) Таълимий: ўқувчиларга эгов турлари ҳақида тушунча бериш ва эгов турлари билан ишлашни ўрганиш.\nб) Ривожлантирувчи: ўқувчиларни эгов асбобларидан тўғри фойдаланиш усулларини, мустақил фикрлаш ҳамда эсда сақлаш қобилиятларини ривожлантириш.\nКутиладиган натижа. Ўқувчиларда қўл асбоблари билан ишлаш.Қўл асбоблари ҳақида билим ва тушунчага эга бўладилар,келгусида турли муаммоли вазиятлар ҳамда масалаларни ҳал этишга тўғри ёндашадилар.\nУслуб: Оғзаки, кўргазмали.\nШакл: Савол-жавоб, тушунтириш\nВосита: Эгов турлари, темир чўтка.\nЎтилган мавзуни сўраш,янги мавзуга замин тайёрлаш\nЯнги мавзун мустаҳкамлаш\nІ. Ташкилий қисм. Ўқувчилар билан саломлашиб,навбатчи ахбороти тингланади,синф журнали тўлдирилади,синф тозалиги кўздан кечирилади,ўқувчилар жуфтликларга бириктирилади.\nІІ. Ўтилган мавзуни сўраш, янги мавзуга замин тайёрлаш.\nЎтилган мавзуни юзасидан саволлар берилиб,ўқувчиларнинг тайергарлиги текширилади.\nІІІ. Янги мавзу баёни.\nМуаммоли вазият яратиш мақсадида берилади. Эгов тузилишини ўқитувчи томонидан доскага чизилади.Ўқувчиларнинг жавоблари ўқитувчи томонидан изоҳланади, жавоблар турлича ёки бир хил бўлишининг сабаби тушунтирилади.\nЭговлар-асбобсозлик пўлатидан ясалади.Эгов қирқувчи қурол бўлиб,юз ва ён ёқларга кесувчи тишлар вазифасини ўтовчи кесикчалар қилинган пўлат стержандан иборат.\nТишларни ҳосил қилиш усулига қараб эговлар кесик, фрезерланган ва накатка қилинган хилларга бўлинади.\nКесик тишли эговлар энг кўп тарқалган. Кесиклар махсус арралаш-кесик ҳосил қилиш станокларида зубила ёрдамида ҳосил қилади.\nЭговлаш пайтида узоққа чидамлилиги, арзонлиги туфайли кесик тишли эговлар жуда кўп ишлатилади.\nТишлари фрезерланган эговларда эговлаш анча осон,лекин қиммат турганидан фақат махсус ишлар учунгина ишлатилади. Масалан:автомобил кузовларини тоза эговлаш учун ишлатилади.\nТишлари накатка қилинган эговларнинг тишлари махсус накаткалар билан ўйилади.Бундай эговлар кам тарқалган.\nЭговларда кесиклар якка, қўшалоқ, рашпилли ва ёйсимон бўлади. Якка кесикли эговларнинг тиши эгов ўқига қия жойлашади,бундай эговлар юмшоқ металлар қўрғошин, рангли металларнинг қотишмалари, ёғоч тиқинлари, пластмассаларни эговлаш учунгина ишлатилади.\nКўпчилик эговлар қўш кесик, айқаш кесикли қилиб тайёрланади.\nЖуда юмшоқ ва металлмас материалларни эговлашда рашпиль кесикли эгов ишлатилади. Рашпилли кесик махсус уч ёқли зубила билан ҳосил қилинади. Бу зубила эгов сиртида шахмат тартибида жойлашган ўйиқлар ҳосил қилади.\nФрезерланган эговлар ёйсимон кесикли бўлади.Эгов кесикларининг қўшни тишлари орасидаги масофа қадам деб аталади.\nВазифасига қараб эговлар 5 группага бўлинади:\n1.Умумий ишлар учун мўлжалланган слесарлик эговлар.\n2.Махсус эговлар ва махсус ишларни бажаришга мўлжалланган эговлар.\nУмумий ишларни бажаришга мўлжалланган слесарлик эговларнинг 8 хили ишлаб чиқарилади.\nЭговлаш-эговлар ёрдамида қиринди олиш йўли билан металлга ишлов бериш операциясига айтилади. Эговлар ёрдамида исталган сиртга ишлов бериш, исталган аниқликни олиш ва тозаликка эришиш мумкин. Эговлар ёрдамида текис юзалар,қавариқ ва ботиқ эгри чизиқли сиртлар ариқчалар ва ўйиқлар, исталган шаклдаги тешиклар,турли бурчак остида ётган сиртлар ва ҳ.к.з.га ишлов берилади.\n4. Янги мавзуни мустаҳкамлаш.\n1. Эгов қандай асбоб?\n2. Қандай эгов турларини биласиз?\n3. Вазифасига қараб неча турга бўлинади?\n4. Эговлаш деб нимага айтилади?\n5. Эговлар ёрдамида қандай сиртларга ишлов берилади?\n5. Ўтилган мавзуни ўрганиб келиш.\nНомер материала: ДВ-279318


Дунё / Ҳаёт тарзи\nБразлиялик 24 ёшли Андресса Дамиани ҳақиқатдан Барбини тирилтириб қўйганга ўхшайди. У доимо табиатан шунақа қўғирчоқ кўринишида эканлигини таъкидлайди. Фақатгина ўзгача чиройини янада бўрттириш учун улама киприклар, линза ва косметик бўёқлардан фойдаланади, деб хабар беради segodnya.ua.\nУ ҳеч қандай пластик жарроҳлик ўтказмагани ва қатъий парҳезлар ушламаганига ишонтиришга ҳаракат қилади. Ҳақиқатдан ҳам у қуйиб қўйгандек Барби қўғирчоғининг ўзгинаси. Оқга мойил сарғиш сочлари, 51 см (?!) бел, узун оёқлари ва катта кўзлари билан у машҳур малласоч хонимнинг тирик нусҳаси.\nШунингдек Андресса уни "Музюрак малика" қаҳрамони Эльза номи билан чақиришларини айтади.\nАлбатта, доим ҳам уни кўрганлар ҳурсанд ҳолда таажубланмайдилар. Аксинча, кўпчилик кўчада уни кўрса қизнинг нотабиий қўғирчоқ нусҳа чиройидан чўчийдилар ҳам.\n"Мен ҳатто юзимга мени кўриш уларга жуда ёқимсиз эканлигини айтган инсонларни ҳам учратдим. Улар мен ёнларидан ўтсам қўрқишларини айтишган. Баъзи одамлар мени кўриб қолишса қочишади. Улар мени ақлдан озган ва фақатгина ўзининг чиройи қизиқтиради, деб ўйлашади" - дея ўз фикрлари билан бўлишади қиз.\nШундай бўлсада, унинг антиқа гўзаллиги табиат туҳфаси эканлигига деярли ҳеч ким ишонмайди. Бу Андрессани қаттиқ ранжитади. "Одамлар бирор марта пластик жарроҳликни бошимдан ўтказмаганман десам, менга ишонмайдилар. Улар мени ўзини очлик билан қийновчи ва тинимсиз пластик жарроҳлик столига ётувчи ёлғончи қиз, деб билишади" - дейди у.\nАндресса ўзини таниганидан бери қўғирчоққа ўхшаш эканлигини таъкидлайди. Косметик бўёқларни ҳам кам ҳолларда қуюқ қилиб суртади. Кундалик ҳолатда ҳеч қандай парҳез тутмаслигини, жисмоний машқлар сифатида кучуклари билан сайр қилишнинг ўзи етарли эканлигини айтади. "Кўринишим ўзимга ёқади ва қўғирчоққа ўхшашлигимни ёқтирадиган инсонлар ҳам бор. Улар билдирадиган илиқ фикрлар доимо кўнглимни кўтаради" - дейди у.\n22:29 Контакт линзаларнинг афзалликлари ва камчиликлари нимада?


Мексикада 93 миллион йил олдин яшаган “қанотли” акула топилди | Qalampir.uz\nМексикада 93 миллион йил олдин яшаган “қанотли” акула топилди\nБу қизиқ\t19 Март 14:15 6681\nПалеонтологлар Мексиканинг шимолий-шарқида бўр даврининг охирида яшаган ғайриоддий акуланинг тошга айланган скелетини топди. Узун қанотлари туфайли у кўпроқ балиққа ўхшаб кетади. Топилманинг тавсифи “Science” илмий журналида эълон қилинди.\nҚолдиқлар топилган Вальесильо оҳактош карьераси тошларининг ёши шуни кўрсатадики, акула тахминан 93 миллион йил олдин, сўнгги бўр даврида яшаган. Топилма “Aquilolamna milarcae” деб номланган. Унинг анатомиясини 26 замонавий акула турлари билан таққослаш шуни кўрсатдики, “Aquilolamna milarcae” катта оқ акула (Carcharodon carcharias) каби Lamniformes туркумига мансуб бўлиши мумкин.\nТашқи кўринишидан акулага ўхшаш бу ҳайвонлар деярли 30 миллион йил аввал пайдо бўлганига қарамай, найзага ўхшайди. “Aquilolamna milarcae” суякларининг узунлиги 1,9 метрга этади. Топилманинг танаси ва оғиз аппарати шаклига қараб, у планктон истеъмол қилган деб тахмин қилинмоқда.\n15 Сентябрь 14:50 31146\n15 Сентябрь 19:38 31108\n16 Сентябрь 16:03 29276\n15 Сентябрь 12:29 22337\n16 Сентябрь 10:33 22170


Манчестер метросида "Аллоҳу Акбар" деб қичқирган одам уч кишини пичоқлади\nМанчестр полицияси метро станцияларини қўриқламоқда.\nБританиянинг Манчестер шаҳар полицияси метро станциясида одамларга пичоқ билан ҳужум қилган шахс террорчи эканини билдирди.\n31 декабрь куни кечқурун Манчестер метросида ҳужумчи учта одамни, жумладан, бир полициячини пичоқлаб яралаган эди. Яраланганлардан икки нафарининг аҳволи оғир экани айтилмоқда.\n-Ўтган тунда Янги йилни нишонлаётган одамларга қилинган даҳшатли ҳужумга гувоҳ бўлдик. Бу воқеа жуда кўп одамларни ташвишга солганини биламан. Чунки бу воқеа 2017 йилнинг 22 майида террор ҳужуми содир этилган жойга жуда яқин бўлган ҳудудда юз берди,-деди полиция расмийси Ян Хопкинс.\nҲужумчи қўлга олинган. Полицияга кўра, у ҳужум пайтида «Аллоҳу Акбар», деб қичқирган.\n2017 йилнинг 22 майида Манчестерда содир этилган террорда 22 одам ҳалок бўлган, 60га яқин одам яраланган эди.


Қон гуруҳига қараб инсонлар характери - Туш-табири.uz\n1 — Қон гуруҳи\nБиринчи қон гуруҳи вакиллари олов унсури ҳисобланади. Бу унсур вакиллари қайноқ қон бўлиб, жаҳллари тез ва жиззаки бўлишади. Лекин шу билан бир қаторда улар меҳрибон ва дилкаш инсон қиёфасида ҳам пайдо бўладилар. Бу унсур вакилларини ҳаётни ушлаб туришади деса ҳам бўлади, чунки уларнинг қизиқувчанликлари ва интилувчанликлари туфайли янги-янги ғоялар яралади. Ўзларининг қадрини билишади ўзгаларга доим кўмакдош бўлишади. Лекин доим нимадандир норози бўлиб қониқмай юришади. Уларга асосан одам кўп жойлар ёқади, масалан бозорда сайр қилиб юришни ёқтиришади. Улар бирор бир ёмон хабардан кейин ўзларига келишлари қийин… Уларни асосан хотиралар қийнайди…\n2 — Қон гуруҳи\nИккинчи қон гуруҳи вакиллари ҳаво унсур вакиллари бўлиб, улар асосан оғир босиқ, одамлардан йироқда, ёлғизликни ма’қул кўришади. Улар ёниб сева олишади, оқибатли бўлишади, шу билан бирга осонгина ташлаб кетишлари ҳам мумкун. Улар қобил фарзанд ё ота-она бўла олишади. Одамлар этиборида бўлишни унчалик хуш кўришмайди. Уларга асосан табиат қўйни ва мўтадил об-ҳаво ёқади. Ҳамма унга суянади, маслаҳат сўрайди, лекин у камдан кам ҳолдагин бировга таянади. Панд ейишдан қўрқади. Маъсулятдан чўчийди. Лекин ўз ишини устаси бўлади. Ҳаёт синовларидан у анчагача азоб чекади. Лекин дардини ҳеч ким билан бўлишмайди. У ҳар қандай оиланинг фахри бўла олади.\n3 — Қон гуруҳи\nУчинчи қон гуруҳи вакиллари сув унсури вакиллари. Уларнинг ёнида инсон ҳақиқий оромни хис қилади. У ҳеч нарсани ўзига яқин олмайди. Гап-сўзларга ҳамиша ҳам э’тибор бермайди,уни салбий хислати бу бошқа жинс вакиллари билан тез келишиб кета олиши. Лекин бу билан уни енгилтак деб бўлмайди. У ҳар қандай одамни алдай олади. Лекин ҳеч қачон ёмон мақсада ёлғон гапирмайди. Улар уйқучи бўлишади. Асосан гуманитар фанларни а’ло даражада ўзлаштира олишади. Улар севиб севилиб яшашади. Асосан қувноқ бўлишади, лекин шу билан бирга тезда йиғлаб юборишлари ҳам мумкун.\n4 — Қон гуруҳи\nТўртинчи қон гуруҳи вакиллари тупроқ унсури бўлиб, улар ҳар қайси унсур вакилларидан фарқли ўлароқ ёввойироқ ёки жуда қувноқ бўлишади. Унсур вакиллари шароитга мослашувчан бўлишади. Ҳар қандай вазиятдан чиқа олишади. Унча бунча нарса уларни безовта қила олмайди. Улар бир вақтнинг ўзида ҳам ишлаб, ҳам дангасалик қила олади. Асосан ақлли ва серҳаракат бўлишади, уларни севиш қийин. Чунки улар билан ҳар хил вазиятга тушиб қолиш мумкун. Лекин улар севишса афсона ҳақиқатга айлана олади. Мўжизага ишонишади ва хаёлпараст бўлишади.\nЙиғлаш тушда курса нима булади батафсил малумот\n9 рақами остида туғилган инсонлар\nИлон тушда курса нима булади батафсил малумот


ИнтерФУТБОЛ :: Хомяков Андижонда муносиб кутиб олинди ва...\nХомяков Андижонда муносиб кутиб олинди ва...\nАввал хабар бериб ўтганимиздек, бугун Андижон шаҳридаги “Соғлом Авлод” стадионида “Андижон” жамоасининг янги бош мураббийи Александр Хомяковни кутиб олиб маросими бўлиб ўтди.\nАлександр Андреевични “Андижон” футбол клуби бош директори Маъруфжон Абдисаломов, Андижон вилояти футбол ассоциация вице-президенти Бекзод Каримов, вилоят спорт қўмитаси раҳбарияти ва бир қатор футболга оид инсонлар кутиб олишди.\nШундан сўнг, Александр Хомяков “Соғлом Авлод” стадиони майдонига чиқиб келди ва фан-клубнинг етакчи вакиллари ва мухлислар қарсаклари остида муносиб кутиб олинди ҳамда янги бош мураббийга зарбоф тўн ва миллий дўппи кийдирилди.\nТаништириш маросими якунига етганидан сўнг, Александр Хомяков ва клуб бош директори Маъруфжон Абдисаломов иштирокида матбуот анжумани ва мухлислар билан учрашув ташкил этилди.\n- Аввало, мени муносиб кутиб олганинглар учун Сиз мухлисларга раҳмат айтаман. Қолаверса, мени “Андижон” жамоасига келишимда муҳим роль ўйнаган Маъруфжон Жамолдиновичга ҳамда менга ишонч билдиргани учун Андижон вилояти ҳокими Шуҳратбек Абдураҳмоновга ўз миннатдорчилигимни изҳор этаман” –деди Александр Андреевич.\n- Жамоани қийин аҳволда қабул қилиб оляпсиз, бу Сизга қийинчилик туғдирмайдими?\n- Жамоанинг аҳволини қийин демаган бўлардим. Чунки, чемпионат тақвимига назар ташласангиз “Андижон” ўзи учун етарли очколарни қўлга киритиш имкониятига эга. Демоқчи бўлганим шуки, ҳамма нарса ўз қўлимизда. Биз – раҳбарият, мураббийлар штаби, футболчилар ва Сиз азиз мухлислар биргаликда аҳил бўлиб ишласак, албатта олдимизга қўйилган вазифани бемалол бажарамиз.\n- Сиз “Андижон”га келганингизни яхши билиб турибсиз. Лекин, Андижон қандай шаҳар эканлигини тасаввур қилиб кўрдингизми?\n- Таасуроотлар бир олам. Аввало вилоятда олиб борилаётган ишларни кўриб инсонни кўзи қувнайди. Кундан-кунга чирой очиб бормоқда. Албатта бу меҳнатлар тепасида вилоятингиз ҳокими Шуҳратбек Абдураҳмонов тургани ҳеч кимга сир эмас. Вилоятда футболга берилаётган эътибор эса кишини ҳавасини келтиради. Янги стадион, вилоят раҳбариятининг беғараз ёрдами ва ҳар бир учрашувда стадионга ташриф буюрадиган 10-15 минг нафар мухлисларнинг бизни олқишлаши... Буларни ҳаммасини сезиб турибман. Бундай муҳитда фақат ва фақат ишлаш керак, холос.\n- Сизни ёшлар билан ишлаш бўйича етакчи мутахассис деб биламиз. “Андижон”да ҳам болалар футбол академиясига алоҳида эътибор қаратасизми?\n- Албатта. Академиясиз натижага эришиб бўлмайди. Андижон вилоятида иқтидорли болалар жуда кўп деб биламан. Клуб раҳбариятига академия бўйича ўз маслаҳатларимни беришга ва улар билан маслаҳатлашиб иш юритишга ҳаракат қиламан. Лекин, бир нарсани унутмаслик керак. Академия ўз-ўзидан пайдо бўлиб қолмайди. Бу катта меҳнат талаб қилади. Футбол академияси ташкил қилингани билан ишлар тўғри йўлга қўйилмаса, кўзланган мақсадга ета олмайсиз.\n- (М. Абдисаломов): Аслида академия ҳақидаги савол кўпроқ клуб раҳбариятига боғлиқ эди. Сизларга бир нарсани айтиб ўтмоқчиман. Александр Хомяковни изланувчан, янгиликларни яратишга ҳаракат қиладиган, тажрибали, ёшлар билан ишлашни хуш кўрадиган ва академияга кўпроқ урғу берадиган мураббий бўлганлиги сабабли жамоамизга таклиф этдик. Бу инсонни Андижонга олиб келишни ўзи осон бўлмади. Чунки, унинг хизматларига мамлакатимизнинг бир нечта жамоалари қизиқиш билдираётганди. Вилоятимиз ҳокими Шуҳратбек Абдураҳмоновнинг ташаббуси билан Александр Андреевични жамоамизга олиб келди. Академия ҳақида гапирадиган бўлсам, “Бунёдкор”, “Насаф” жамоаларининг ҳозирги кундаги таркибига аҳамият беринг. Айтарли атрофдан футболчи олишмаган. Деярли барчаси ўзларининг академияси тарбияланувчилари. Бироқ, академия ўз мевасини тезда бермайди. Унинг учун катта меҳнат талаб этилади. Шу боисдан, биз бор кучимиз билан вилоятимиздаги иқтидорли футболчиларни бошқа вилоятдаги академияларга кетиб қолмасдан, ўзимизнинг вилоятимизда таҳсил олишлари ва етук футболчилар бўлиб етишиб чиқишида изланишлар олиб борамиз. Бунда бизга Александр Хомяковнинг тажрибаси асқотади.\n- Жамоанинг ўйин услубини ва таркибини ўзгартирасизми?\n- Йўқ, у даражада сезиларли ўзгаришлар бўлмайди. Сабаби, бунга вақт йўқ. Биринчи даврадан кейин дам олиш кунлари атиги 15 кун. Бу мураббий ниманидир тадбиқ қилиш учун жуда қисқа вақт. Шу боис таваккалчиликка қўл урмоқчи эмасман.\n- Ҳозирги кунга келиб Сизнинг қўл остингизда ўйнаган бир қатор футболчилар мамлакатимизнинг турли ёшдаги терма жамоалари ўйнашмоқда. Андижон вилоятидан ҳам келажакда шундай футболчилар етишиб чиқишига ишонасизми?\n- Тан олиб айтаман, менга маҳаллий футболчилар билан ишлаш ёқади. “Андижон” таркибига ҳам назар ташласангиз жамоанинг аксарият футболчилари маҳаллий футболчилар. Ўз вилояти шарафини ҳимоя қилаётган футболчининг ғурури кучли бўлади. У ўз вилоятини, ўз шаҳрини, ўз маҳалласини, ўз уйини ҳимоя қилади. Ҳадеб ютқазаверса, маҳаллада қўшнилар, шаҳардаги танишларидан орият қилгани учун ҳам жонини бериб ўйнайди. Аста-секинлик билан маҳаллий футболчиларга бўлган эътиборни ошириб бораверамиз.\n- Мураббийлар штабида ўзгариш бўладими?\n- М. Абдисаломов: Йўқ. Хомяковга катта мураббий сифатида Жамшид Саидов, ёрдамчи мураббий сифатида Диёр Мирзааҳмедовлар ёрдам беришади. Қолаверса, Андижон футболининг тирик афсоналаридан бири Баҳтиёр Ҳамидуллаев ҳам яхши мураббий бўлиб етишиб чиқмоқда. Ёшлар биринчилигидаги кўрсатаётган натижаси сўзимга яққол далил бўлади олади. Дарвозабонлар билан эса Қобил Олимжонов ишлашда давом этади.\nШундан сўнг, “Андижон” фан-клуби етакчиси Нодирбек Тўйчиев сўзга чиқди. “Шу кунгача Сиздан ташқари бир қатор легионер мураббийлар ишлаб кетган. Биз ҳозиргача уларни ижобий фикрлар билан эслаймиз. Масалан Александр Аверьянов, Сергей Шевченко. Тилагим шуки, Сиз ҳам қачонлардир “Андижон”дан кетганингиздан кейин Сизни ҳам юқорида номлари тилга олиб ўтилган мураббийлар каби ижобий хотиралар билан эслаб юрайлик. Биз Сизни ва қўл остингиздаги футболчиларни тинимсиз қўллаб-қувватлаб туришга ваъда берамиз” –деди.\nЭслатиб ўтамиз, “Андижон” жамоаси футболчилари 6 июнь куни Андижон шаҳридаги спорт қароргоҳларида йиғилишади ва 15 июнь куни Бекободнинг “Металлург” жамоасига қарши бўладиган учрашувга тайёргарликни бошлашади.\n“Андижон” ФК матбуот хизмати


8 сотих Ер иккига бўлиб сотилади (Продаётся земельный участок): 17 000 у.е. - Продажа Ташкент на Olx\n8 сотих Ер иккига бўлиб сотилади (Продаётся земельный участок)\nЕр участкаси сотилади. 4 сотихдан жами 8 сотих ер иккига бўлиб сотилади. Ерни 4 сотихи сотилган, қолган 8 сотихи - иккига бўлиб сотилади. Расмда 12 сотих. Жойлашган манзили: Тошкент шаҳри, Олмазор тумани, Шифокор 2-мавзеси, 11 уй. Ҳужжатлари жойида. Кадастр мавжуд. Нархи: 1-сотихи - 17 000 $. Телефон қилинглар, озгина ўтиб берилади. ( 978 - показать телефон - . Муҳаммад. Маклерлар безовта қилмасин! Ер ўзимизники!\nПродается земельный участок 8 соток, продаём по частям по 4 соток. Расположен по адресу: г.Ташкент, Олмазарский район, массив 2 Шифокор, 11. С документами всё в порядке. Кадастр имеется. В картинке 12 соток, продаётся остальная часть земли (8 соток по частям). Другая часть 4 соток уже продана. Маклерам не беспокоить! Свой земельный участок! Звоните. не много уступим. Мухаммад: ( 978 - показать телефон -\nДобавлено\tв 00:18, 17 сентября 2020\nНомер объявления: 31894710\nПищевая добавка для колбасного сыра\nДобавлено в\t00:18, 17 сентября 2020\n(+xxxxxx xxx Показать


БМТ Хавфсизлик Кенгашида Ироқ масаласи\nБирлашган Миллатлар Ташкилотининг Ироқдаги инспекторлари ваколатини узайтириш масаласини муҳокама қилган Хавфсизлик Кенгаши хозирча бу борада бирор бир қарорга келгани йўқ. Шунингдек Америка Қўшма Штатлари ҳам БМТ қуроллар инспекторлари бошлиғи томонидан олға сурилган Ироқнинг қуролсизлантирилиши хусусида ҳисобот бериш муҳлатини орқага суриш режасини Хавфсизлик Кенгашининг бошқа аъзоларига қабул қилдиролмади.\nҚуроллар инспекторларининг бошлиғи Ҳанс Бликсга кўра¸ ҳисобот 27 январда эмас¸ балки март ойининг охирларида тақдим этилиши керак.\nУшбу олға сурилган таклиф бўйича иш кўриш Ҳанс Бликс учун Хавфсизлик Кенгашига Ироқни қуролсизлантириш тўғрисида 27 мартда янги иш дастурини тақдим этишга имконият яратади. Бу эса¸ Ироққа қарши ҳарбий амалиëтларда Кенгаш ҳимоясини қўлга киритиш учун АҚШнинг уринишларини пайсалга солиши мумкин. Хавфсизлик Кенгашининг аъзолари бўлмиш Россия ҳамда Франция эса белгиланган муддатни бекор қилишга қаршилик билдирмоқда ва бу масала Кенгаш учун кучли бўлиниш бўлиб кўринмоқда.\nАҚШнинг БМТдаги элчиси Жон Негропонте Кенгашнинг пайшанба кунги йиғилишидан кейин мухбирларга бидиришича¸ Вашингтон Ироққа нотўғри сигнал юборилишидан хавотирланмоқда: "Қуролсизланиш бўйича асосий қолган ишлар ҳақида хулоса чиқариш ҳамда жорий тадқиқотлар хусусида музокара олиб бориш учун 27 март маъқул вақтми¸ деган айрим саволлар бор бизда¸ чунки биз қуролсизлантириш бўйича ишларнинг катта қисми аллақачон бажарилган деб биламиз"¸ дейди АҚШнинг БМТдаги элчиси.\nМуҳлат масаласи навбатдаги ҳисоботдан кейин қайта юзага чиқиши мумкин. Энг муҳими Ироқни Кенгашнинг 1441 рақамли резолюциясига амал қилиши учун уни босим остида тутиш керак деб таъкидлайди¸ Негропонте.\nМаълумки¸ ушбу резолюция ўтган йилнинг ноябрида Хавфсизлик томонидан тасдиқланди ва у инспекторларга Ироқда текширув ишларини олиб боришда кучли ваколат беради. АҚШнинг БМТдаги элчиси қўшимча қилиб¸ " ҳар икки резолюция ҳам қонуний¸ уларнинг ҳар иккиси ҳам кучга эга"¸ деб қайд қилади.\nАҚШнинг муҳим иттифоқдоши Британия ҳам испекторларга ўз ишларини тўлиқ бажаришлари учун кўпроқ вақт берилиши кераклигини қўллаб-қувватлаб чиқди. Британиянинг БМТдаги элчиси Жереми Греенстокка кўра¸ қайсики испекторлар Ироқдан ҳеч қандай катта нарсалар тополмаган эканлар¸ Британия 27 январ брифингига инспекторларнинг кўп қисмли ҳисоботларининг бир қисми деб қарайди. "Мазкур икки резолюциянинг ҳар иккаласини ҳам амалга ошириш уларнинг иши. 1441 рақамли резолюция анча пухта тайëрланган. Биз инспекторларнинг давомли ҳисоботининг навбатдагисини кўрамиз. Бу силсила ҳисоботлар аллақачон бошланган ва февралда ва ундан кейин ҳам давом этиши мумкин"¸ деб таъкидлайди Британиянинг БМТдаги элчиси.\nАйни пайтда БМТнинг Ироқдаги инспекторлари мамлакатда кимëвий¸ биологик¸ ядровий ëхуд баллистик ракеталар дастурларига оид белгиларга эга эканликларини маълум қилдилар. Улар¸ 11та 122 миллиметрлик кимëвий каллаклар топилганини ҳам хабар қилдилар.\nИроқ амалдорларининг айтишларича¸ оммавий қирғин қуролларига оид материалар рўйхати мамлакатнинг декабрдаги декларациясига киритилган. Аммо БМТнинг Бағдоддаги вакилига кўра¸ мазкур каллаклар ҳужжатга киритилмаган. Бундай қаламдан тушиб қолдиришлар эса инспекторлар билан ҳамкорлик қилиш соҳасидаги хатолар ҳисобланади.\nИнспекторлар Ироқнинг Бағдоддаги илм арбобларидан айримларининг уйларини ҳам текшириб чиқишни бошладилар.